Grúňový potok (prítok Hlbokého potoka)

Grúňový potok je potok na hornej Orave, na území okresu Tvrdošín. Je to ľavostranný prítok Hlbokého potoka, meria 4,8 km a je tokom VI. rádu.

 Prameň 
Pramení v Skorušinských vrchoch, v podcelku Skorušina, na severozápadnom svahu Brezového vrchu (1 135,9 m n. m.) v nadmorskej výške približne 1 005 m n. m.

 Opis toku 
V pramennej oblasti tečie na krátkom úseku na sever, sprava priberá tri krátke prítoky zo severozápadných svahov Brezového vrchu a stáča sa na severozápad. Zľava priberá prítok z oblasti Prostredného a pokračuje viac-menej smerom na sever, pričom sa oblúkom vypína na západ. Koryto toku sa výraznejšie vlní, zľava priberá prítok zo severozápadného svahu Grúňa (917,6 m n. m.), následne vstupuje do Oravskej kotliny, z pravej strany ešte priberá prítok z lokality Tokáreň, tesne pred ústím sa stáča na východ a v nadmorskej výške cca 663 m n. m. sa južne od obce Liesek vlieva do Hlbokého potoka.

 Iné názvy 
Michalov potok
Liesecká voda
Liesecký potok
Liesek
Omegový potok, Omejový potok
Omegový potôčik, Omejový potôčik
nárečovo: Michalou potok, Ľiesecká voda

 Referencie 

Kategória:Potoky na Slovensku
Kategória:Povodie Oravy
Kategória:Vodné toky v Skorušinských vrchoch
Kategória:Vodné toky v Oravskej kotline
Kategória:Vodné toky v okrese Tvrdošín